སྤྱིར་རྒྱ་བོད་ལོ་ཙཱ་དང་བོད་རྒྱ་ལོ་ཙཱ་གང་ཞིག་ཡིན་རུང་དཔེ་ཆོས་ལོ་ཙཱ་ནི་ཆེས་དཀའ་བ་ཞིག་རེད།དེ་ཡང་དེའི་དཀའ་ས་ནི་ནང་དོན་མིན་པར་གཙོ་བོ་རྣམ་པ་རེད།དཔེ་ཆོས་དཔེ་ཆོས་སུ་མ་བསྒྱུར་ན་ཚིག་ཉམས་པ་དང་དོན་ཡང་ཉམས་འགྲོདེའི་ཕྱིར་དཔེ་ཆོས་ལོ་ཙཱ་ལ་དཔེ་ཆོས་རང་ཉིད་ཀྱི་སྒྱུར་ཐབས་འོས་ཤིང་འཚམ་པར་སྤྱད་དེ་མི་རྣམས་ལ་གོ་བདེ་ལ་རྟོགས་སླ་བ་ཞིག་ཏུ་སྒྱུར་ཐུབ་པ་བྱེད་དགོས།དེ་ཡང་དཔེ་ཆོས་ལོ་ཙཱ་བྱེད་པར་ཐོག་མར་དཔེ་ཆོས་ཧྲིལ་པོར་གོ་བ་ཡང་དག་དང་གཏིང་ཟབ་ལེན་དགོས།གལ་སྲིད་དཔེ་ཆོས་ཀྱི་ནང་དོན་ལ་གོ་བ་ཡང་དག་ལེན་མ་ཐུབ་པར་དེ་དག་སྐད་རིགས་གཞན་ཞིག་ཏུ་ཕབ་སྒྱུར་བྱེད་པ་དེ་ནི་ཆེས་དགོད་བྲོ་བ་ཞིག་ཡིན།དེས་མ་ཟད་འགའ་ཤས་ཀྱིས་བསྒྱུར་བྱའི་དཔེ་ཆོས་དེ་ལ་གོ་བ་རྩ་བ་ནས་ལོན་མ་ཐུབ་པར་རང་སྣང་གང་ཤར་གྱིས་དེ་འདྲ་ཞིག་ཡིན་གྱི་རེད་ཨང་སྙམ་ནས་བློ་རྩེ་གཉིས་སུ་གྱེས་རུང་ཨ་ན་ཨུ་ཚུགས་ཀྱིས་སྐད་རིགས་གཞན་ཞིག་ཏུ་ཕབ་སྒྱུར་བྱེད་ཀྱི་ཡོད།གལ་སྲིད་དེ་འདྲ་བྱས་ན་མ་ཡིག་གི་བརྗོད་བྱའི་དོན་དེ་དང་རང་ཉིད་ཀྱིས་བསྒྱུར་བའི་བུ་ཡིག་གི་མཚོན་བྱའི་དོན་གཉིས་སྤྱིར་ན་རྒྱབ་འགལ་དུ་ཕྱིན་པའི་སྣང་ཚུལ་མང་པོ་ཞིག་ཐོན་སྲིད།དེ་ཡང་དཔེ་ཆོས་འགའ་ཤས་ཐད་ཀར་ཚིག་ངོས་ནས་གོ་བ་ལོན་ཐུབ་སྟེ།དཔེར་ན།ཞེས་པ་ལྟོ་ལ་དགའ་ཞིང་སྒྱིད་ལུགས་ཆེ་བ་ཞེས་པར་ང་ཚོས་རྒྱའི་དཔེ་ཆོས་ཧྲིལ་པོའི་ཚིག་ངོས་ནས་དེའི་བརྗོད་བྱའི་ནང་དོན་དེ་རྟོགས་ཐུབ།འོན་ཏེ་དཔེ་ཆོས་འགའ་ཤས་ཚིག་ངོས་ནས་དེའི་བསྟན་དོན་ཚིག་གཅིག་ཀྱང་གོ་མི་ཐུབ་པ།དཔེར་ན།ཞེས་པ་དོན་དངོས་ཐོག་གདེང་ཚོད་ཡོད་པ་ཞེས་པའི་དོན་ཡིན་རུང་ཁག་གཅིག་གིས་དེ་ཚིག་ངོས་ནས་གོ་བ་བླངས་ཏེ་བྲང་ཁོག་གི་སྨྱུག་མ་དང་།བྲང་སྟེང་གི་སྨྱུག་མ།བྲང་ཁོག་ཏུ་སྨྱུག་མ་ཆགས་པ་སོགས་མ་ཡིག་དང་གོ་ལྡོག་ཏུ་གྱུར་པའི་ནང་དོན་དུ་མ་ཞིག་ཏུ་གོ་བ་ལེན་གྱི་ཡོད།གལ་སྲིད་དེ་ལྟར་གོ་བ་བླངས་ཏེ་བོད་ཡིག་ཏུ་ཕབ་སྒྱུར་བྱས་ན་རྒྱའི་སྐད་ཆའི་ཁྱད་ཆོས་དང་མ་མཐུན་པ་མ་ཟད་རིག་གནས་དེ་ཡང་དག་པོ་དང་ཆ་ཚང་པོའི་སྒོ་ནས་ཀློག་པ་པོར་བརྒྱུད་སྤྲོད་བྱེད་མི་ཐུབ།དེ་ཡངབོད་ཀྱི་གནའ་བོའི་སྒྲ་སྒྱུར་གཞུང་ལུགས་སྐོར་གྱི་ཞིབ་འཇུགལསསྒྱུར་ཐབས་ཀྱི་གོ་རིམ་བསྟན་པའི་ནང་ཡིག་སྒྱུར་གྱི་བྱ་བ་གང་ཞིག་ཡིན་རུང་ཐོག་མར་བརྒྱུད་དགོས་པའི་རིམ་པ་ནི་གཉིས་ལས་མ་འདས་ཏེ་བསྒྱུར་བྱའི་མ་ཡིག་ལ་གོ་བ་འཁྲུལ་མེད་ཅིག་ལེན་རྒྱུ་དང་སྒྱུར་བྱེད་སྐད་ལ་གནད་དུ་འཁེལ་བ་ཞིག་ཕབ་རྒྱུ་དེ་ཡིནཞེས་གསུངས་ཡོད།དེར་བརྟེན་སྤྱིར་དཔེ་ཆོས་ལོ་ཙཱ་བྱེད་སྐབས་དང་ཐོག་མར་ངེས་པར་དུ་མ་ཡིག་གི་བརྗོད་བྱའི་ནང་དོན་ལ་གོ་བ་གཏིང་ཟབ་དང་ཡང་དག་ལེན་དགོས་པ་ལས་སྐད་དང་ཡི་གེའི་ཚིག་ངོ་ཁོ་ནར་གོ་བ་ལེན་མི་རུང་བ་ནི་གལ་འགངས་ཆེ་བའི་གནས་ལུགས་ཤིག་ལགས།